pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมพิจารณา (ร่าง) ระเบียบวาระการประชุมคณะกรรมการพัฒนาอุตสาหกรรมแห่งชาติ (กอช.)
วันพฤหัสบดีที่ 17 มีนาคม 2565
ปลัดกอบชัยฯ เป็นประธานการประชุมพิจารณา (ร่าง) ระเบียบวาระการประชุมคณะกรรมการพัฒนาอุตสาหกรรมแห่งชาติ (กอช.)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเพื่อพิจารณา (ร่าง) ระเบียบวาระการประชุมคณะกรรมการพัฒนาอุตสาหกรรมแห่งชาติ (กอช.)
ปลัดกอบชัยฯ เป็นประธานการประชุมพิจารณา (ร่าง) ระเบียบวาระการประชุมคณะกรรมการพัฒนาอุตสาหกรรมแห่งชาติ (กอช.)
วันนี้ (17 มีนาคม 2565) เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเพื่อพิจารณา (ร่าง) ระเบียบวาระการประชุมคณะกรรมการพัฒนาอุตสาหกรรมแห่งชาติ (กอช.) โดยมี นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นายกฤษ จันทร์สุวรรณ รองผู้อํานวยการสํานักงานเศรษฐกิจอุตสาหกรรม และผู้ที่เกี่ยวข้อง เข้าร่วมประชุมเตรียมการ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ที่ประชุมได้ร่วมกันพิจารณา ร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2564-2570) มาตรการส่งเสริมการอยู่ร่วมกันระหว่างชุมชนและอุตสาหกรรมด้วยการพัฒนาเมืองอุตสาหกรรมเชิงนิเวศ การแก้ไขปัญหาอุปสรรคด้านกฎหมายที่มีต่อการพัฒนาอุตสาหกรรม มาตรการส่งเสริมการผลิตและใช้ประโยชน์พลังงานหมุนเวียนจากวัสดุเหลือใช้ทางการเกษตรและก๊าซชีวภาพในอุตสาหกรรมเกษตร (อ้อยมันสําปะหลัง และปาล์มน้ํามัน) ตามโมเดลเศรษฐกิจ BCG และแนวการพัฒนาเกษตรอุตสาหกรรม
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ถนนสาย นย.2011 จังหวัดนครนายก คาดแล้วเสร็จกลางปี 2565
วันจันทร์ที่ 4 เมษายน 2565
กรมทางหลวงชนบท ซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ถนนสาย นย.2011 จังหวัดนครนายก คาดแล้วเสร็จกลางปี 2565
เน้นประหยัดเวลาคุ้มค่าตามหลักวิศวกรรม สามารถเปิดใช้งานได้ทันทีเมื่อดําเนินการเสร็จตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม รายงานความคืบหน้าโครงการซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In – Place Recycling แบบ RE – Paving) บนถนนทางหลวงชนบทสายนย.2011 แยกทางหลวงแผ่นดินหมายเลข 33 - บ้านพรหมณี อําเภอเมือง จังหวัดนครนายก ปัจจุบันผลการดําเนินงานมีความก้าวหน้าไปแล้วกว่าร้อยละ 63 ขณะนี้อยู่ระหว่างดําเนินการในส่วนของผิวจราจรคอนกรีต ซึ่งจะเร่งรัดงานให้แล้วเสร็จตามแผนที่วางไว้ โดยคาดว่าจะดําเนินการแล้วเสร็จสมบูรณ์ในเดือนมิถุนายน 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ปัจจุบัน ทช. ได้ดําเนินการซ่อมบํารุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In - Place Recycling แบบ RE - Paving) บนถนนทางหลวงชนบทสาย นย.2011 แยกทางหลวงแผ่นดินหมายเลข 33 - บ้านพรหมณี อําเภอเมือง จังหวัดนครนายก ช่วง กม. ที่ 0+000 - กม. ที่ 10+094 ระยะทางประมาณ 10 กิโลเมตร ซึ่งเป็นหนึ่งในเส้นทางที่ ทช. ได้อนุญาตให้บริษัท ปตท. จํากัด (มหาชน) ดําเนินการก่อสร้างโครงการท่อส่งก๊าซธรรมชาติเส้นที่ 4 (ระยอง – แก่งคอย) ทั้งนี้ ทช.ได้ตรวจสอบพบว่าถนนทางหลวงชนบทสาย นย.2011 ได้รับผลกระทบจากการวางท่อก๊าซธรรมชาติ ทช. จึงได้สรุปแนวทางการซ่อมบํารุงถนน ทางหลวงชนบทสาย นย.2011 ซึ่งได้รับการสนับสนุนงบประมาณจาก ปตท. รวมทั้งสิ้น 234.770 ล้านบาท โดย ทช.ได้กําหนดรูปแบบวิธีการซ่อมบํารุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนํากลับมาใช้ใหม่ (HOT MIX In - Place Recycling แบบ RE - Paving) และถนนผิวทางคอนกรีต เพื่อรองรับปริมาณจราจรและรถบรรทุกที่สูงเพิ่มมากขึ้น และเพื่อไม่ให้ส่งผลกระทบต่อแนวท่อก๊าซที่วางอยู่ในสายทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เนื่องจากสายทางดังกล่าวเป็นเส้นทางการขนส่งสินค้าเชื่อมระหว่างอําเภอองครักษ์ จังหวัดนครนายก กับอําเภอบางน้ําเปรี้ยว จังหวัดฉะเชิงเทรา มีปริมาณการจราจรสูงถึง 14,000 คัน/วัน
รัฐบาลไทย-ข่าวทำเนียบรัฐบาล-นายกฯ ชื่นชมนักวิจัยไทย พัฒนาชุดตรวจโควิด-19 และวัคซีนป้องกันโควิด-19 แบบพ่นจมูก ความสำเร็จของการใช้วิทยาศาสตร์เทคโนโลยีและนวัตกรรม
วันพุธที่ 11 สิงหาคม 2564
นายกฯ ชื่นชมนักวิจัยไทย พัฒนาชุดตรวจโควิด-19 และวัคซีนป้องกันโควิด-19 แบบพ่นจมูก ความสําเร็จของการใช้วิทยาศาสตร์เทคโนโลยีและนวัตกรรม
นายกฯ ชื่นชมนักวิจัยไทย พัฒนาชุดตรวจโควิด-19 และวัคซีนป้องกันโควิด-19 แบบพ่นจมูก ความสําเร็จของการใช้วิทยาศาสตร์เทคโนโลยีและนวัตกรรม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พลเอก ประยุทธ์ จันทร์โอชา ชื่นชมทีมนักวิจัยไทยจากสํานักงานพัฒนาวิทยาศาสตร์และเทคโนโลยีแห่งชาติ (สวทช.) ภายใต้การกํากับของกระทรวงการอุดมศึกษา วิทยาศาสตร์ วิจัยและนวัตกรรม ที่ผลิตผลงานที่เป็นการป้องกันการแพร่ระบาดโควิด-19 คือ 1) ศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) ได้พัฒนาวัคซีนป้องกันโรคโควิด-19 แบบพ่นจมูก ชนิด Adenovirus-based และ Influenza-based ซึ่งผ่านการทดสอบการกระตุ้นภูมิคุ้มกันในหนูทดลองเรียบร้อยแล้ว พบว่ามีประสิทธิภาพต่อการคุ้มโรคที่เกิดขึ้น ปลอดภัยไม่มีปัญหา และ 2) ศูนย์นาโนเทคโนโลยีแห่งชาติ (นาโนเทค) ได้พัฒนา “NANO COVID-19 Antigen Rapid Test “ เป็นชุดตรวจคัดกรองเชื้อโควิด-19 แบบรวดเร็ว ที่มีความไวและความแม่นยําสูงมาก
สําหรับการพัฒนาวัคซีนแบบพ่นจมูก พบว่าการทดสอบในหนูทดลองนอกจากไม่มีอาการป่วยแล้ว ยังมีน้ําหนักเพิ่มขึ้น จากนี้ จะมีการยื่นเอกสารต่อสํานักงานคณะกรรมการอาหารและยา (อย.) เพื่อขอทดสอบในมนุษย์ โดยจะร่วมกับราชวิทยาลัยจุฬาภรณ์ วางแผนทดสอบประสิทธิภาพวัคซีนกับเชื้อโควิด-19 สายพันธุ์เดลตา ซึ่งหากได้รับอนุมัติเร็ว คาดว่าจะเริ่มทดสอบในมนุษย์เฟสแรกปลายปี 2564 นี้ และต่อเนื่องเฟส 2 ในเดือนมีนาคม ปี65 หากได้ผลดีจะสามารถผลิตออกมาใช้ได้ประมาณกลางปีหน้า
ขณะที่ การพัฒนาชุดตรวจคัดกรองเชื้อโควิด-19 แบบรวดเร็ว โดยศูนย์นาโนเทคนั้น มีจุดแข็งด้านการใช้งานที่สะดวก รวดเร็วสามารถตรวจหาตัวเชื้อได้ในเวลาเพียง 15 นาที มีความไว 98% และความจําเพาะสูงถึง 100% ใช้ตรวจคัดกรองผู้ป่วยโควิด-19 เบื้องต้นได้ ช่วยลดปริมาณผู้ป่วยที่ต้องตรวจด้วยวิธีการ RT-PCR ลดค่าใช้จ่าย ลดภาระงานในระบบสาธารณสุข และทางศูนย์ฯกําลังเร่งผลักดันการถ่ายทอดเทคโนโลยีและรูปแบบการใช้ประโยชน์ เพื่อให้สามรถผลิตใช้เองได้ในประเทศ ตอบสนองความมั่นคงทางด้านสาธารณสุขตามนโยบายรัฐบาล
นางสาวรัชดา ยังให้ข้อมูลความก้าวหน้าของการวิจัยพัฒนาวัคซีนโควิด-19 ชนิด mRNA ใประเทศไทยด้วยว่า ศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย ขณะนี้ได้ทดสอบการฉีดวัคซีน “ChulaCov19” ให้กับอาสาสมัครแล้ว เพื่อศึกษาประสิทธิภาพสูงสุดของปริมาณวัคซีนที่จะสร้างภูมิคุ้มกันอย่างเหมาะสม
ภายใต้การดูแลของทีมแพทย์ผู้เชี่ยวชาญ พยาบาล และทีมนักวิจัย และลําดับต่อไป จะเข้าสู่การทดสอบทางคลินิก ระยะที่ 2 จํานวน 150-300 คน คาดจะเริ่มต้นฉีดได้ในเดือนส.ค.นี้
“นายกรัฐมนตรีติดตามความคืบหน้าและชื่นชมในความสามารถของนักวิจัยไทย ภายใต้สถานการณ์โควิด-19 คนไทยได้ผลิตผลงานที่เป็นความก้าวหน้าทางวิทยาศาสตร์การแพทย์ เป็นประโยชน์ต่อสังคมอย่างมาก แม้ยังจะต้องใช้เวลาในการทดสอบผลให้แน่ชัดอีกระยะหนึ่ง แต่ความก้าวหน้าต่าง ๆ ถือเป็นตัวบ่งชี้ศักยภาพของประเทศที่เราจะสามารถลดการนําเข้าเวชภัณฑ์ เสริมความมั่นคงทางสาธารณสุข และที่สําคัญ ความสําเร็จเหล่านี้จะเป็นแรงบันดาลใจให้เยาวชนสนใจวิทยาศาสตร์และเทคโนโลยีมากขึ้น ซึ่งเป็นสิ่งที่ประเทศต้องการ” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
วันจันทร์ที่ 28 มิถุนายน 2564
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
ในวันจันทร์ที่ ๒๘ มิถุนายน ๒๕๖๔ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD) ถนนวิภาวดีรังสิต กรุงเทพมหานคร
รัฐบาลไทย-ข่าวทำเนียบรัฐบาล-คุ้มครองสิทธิเร่งอนุมัติเบิกจ่ายเงินเยียวยาแก่ผู้เสียหายที่ยื่นอุทธรณ์ และแพะในคดีอาญา ถึง ๑.๕ ล้านบาท
วันพฤหัสบดีที่ 27 มกราคม 2565
คุ้มครองสิทธิเร่งอนุมัติเบิกจ่ายเงินเยียวยาแก่ผู้เสียหายที่ยื่นอุทธรณ์ และแพะในคดีอาญา ถึง ๑.๕ ล้านบาท
คุ้มครองสิทธิเร่งอนุมัติเบิกจ่ายเงินเยียวยาแก่ผู้เสียหายที่ยื่นอุทธรณ์ และแพะในคดีอาญา ถึง ๑.๕ ล้านบาท
ในวันพฤหัสบดีที่ ๒๗ มกราคม ๒๕๖๕ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา ครั้งที่ ๑/๒๕๖๕ โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา พร้อมด้วยกรรมการ ผู้ทรงคุณวุฒิ ผู้บริหาร ข้าราชการ เจ้าหน้าที่กรมคุ้มครองสิทธิและเสรีภาพ และผู้แทนจากสํานักงานยุติธรรมจังหวัด ๒๓ จังหวัด เข้าร่วมประชุม ณ ห้องประชุมกระทรวงยุติธรรม ๕-๐๑ ชั้น ๕ อาคารกระทรวงยุติธรรม และผ่านระบบการประชุมทางไกล (Video Conference)
สําหรับการประชุมในครั้งนี้ คณะกรรมการฯ ได้ร่วมพิจารณาคําขอ กรณีผู้เสียหายอุทธรณ์และกรณีจําเลย รวมจํานวนทั้งสิ้น ๔๗ ราย ซึ่งที่ประชุมอนุมัติให้ความช่วยเหลือแก่ผู้เสียหายและจําเลยรวม ๗ ราย เป็นเงินทั้งสิ้น ๑,๕๓๕,๒๓๐ บาท รวมถึงกรณีจําเลยรายหนึ่ง ที่ถูกพนักงานอัยการฟ้องว่าร่วมกับพวกฆ่าผู้อื่นโดยไตร่ตรองไว้ก่อน ซึ่งศาลจังหวัดตลิ่งชัน และศาลอุทธรณ์พิพากษายกฟ้อง เนื่องจากพยานหลักฐานไม่มีน้ําหนัก ให้รับฟังลงโทษจําเลยได้ ซึ่งคณะกรรมการฯ ได้ร่วมกันพิจารณาข้อเท็จจริง ที่ปรากฏ ตามคําพิพากษาอย่างละเอียด จึงมีมติว่า เป็นจําเลยที่มีสิทธิได้รับค่าทดแทน และเห็นควรอนุมัติเงินเยียวยาจํานวน ๗๙๔,๑๘๕ บาท
นอกจากนี้ ฝ่ายเลขานุการได้รายงานสถิติภาพรวม ช่วยเหลือเยียวยาผู้เสียหายและจําเลยในคดีอาญาปี ๒๕๖๕ โดยรายงานผลการเบิกจ่ายเงิน แผนการเบิกจ่ายและเร่งรัดการเบิกจ่ายเงินรายกลุ่มจังหวัดทั้งกลุ่มจังหวัดขนาดเล็ก กลาง ใหญ่ เพื่อให้การเบิกจ่ายเป็นไปตามเป้าหมายในไตรมาสที่ ๒ ที่วางไว้ รวมถึงคณะกรรมการฯ จะพัฒนาในเชิงแนวทางการพิจารณาให้ชัดเจนขึ้น เกี่ยวกับการพิจารณาจําเลย ซึ่งจะได้ให้นัดประชุมหารือกับคณะกรรมการฯ ในโอกาสต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”อวยพรข้าราชการที่ครบวาระเกษียณฯ ใช้ชีวิตอยู่กับครอบครัวอย่างมีความสุข สุขภาพแข็งแรง อายุยืนยาว
วันพฤหัสบดีที่ 30 กันยายน 2564
โฆษกรัฐบาลเผย “นายกฯ”อวยพรข้าราชการที่ครบวาระเกษียณฯ ใช้ชีวิตอยู่กับครอบครัวอย่างมีความสุข สุขภาพแข็งแรง อายุยืนยาว
โฆษกรัฐบาลเผย “นายกฯ”อวยพรข้าราชการที่ครบวาระเกษียณฯ ใช้ชีวิตอยู่กับครอบครัวอย่างมีความสุข สุขภาพแข็งแรง อายุยืนยาว ขอให้ส่งต่อประสบการณ์ องค์ความรู้แก่ข้าราชการรุ่นต่อไปเพื่อพัฒนาองค์กรและประเทศชาติ
วันนี้ (30 ก.ย.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากอวยพรถึงข้าราชการที่ครบวาระเกษียณอายุราชการทุกคน ซึ่งวันนี้ 30 กันยายน จะเป็นการทํางานวันสุดท้าย และถือเป็นวันสิ้นสุดอายุราชการของข้าราชการที่มีอายุครบ 60 ปี หรือ “เกษียณอายุราชการ” หลังจากนี้ ทุกคนสามารถใช้ชีวิตหลังเกษียณอายุราชการแล้ว อยู่กับครอบครัว ลูกหลาน ญาติพี่น้อง อย่างมีความสุข สามารถดําเนินชีวิตอย่างอิสระ ทั้งนี้ นายกรัฐมนตรียังฝากให้ทุกท่านรักษาสุขภาพให้แข็งแรงและมีอายุยืนยาว รวมทั้งเก็บความภาคภูมิใจที่ได้ทํางานและปฏิบัติหน้าที่ด้วยความมุ่งมั่นและความเสียสละสร้างคุณประโยชน์แก่ประเทศชาติและประชาชน ซึ่งนับเป็นเกียรติประวัติและความภาคภูมิใจที่จะติดตัวข้าราชการที่เกษียณอายุราชการทุกคนและครอบครัวตลอดไป
นายธนกร กล่าวว่า นายกรัฐมนตรียังได้ขอบคุณข้าราชการหลายท่านที่เกษียณอายุราชการในปีนี้ แต่ยังส่งต่อความรู้ ความสามารถ และประสบการณ์การทํางาน เพื่อเป็นคลังสมองสําหรับผู้บริหารและเพื่อนร่วมงานที่ยังต้องปฏิบัติหน้าที่ต่อ เพื่อนําไปปรับใช้ในการพัฒนาและบริหารองค์กรได้อย่างมีประสิทธิภาพ เกิดประโยชน์ต่อราชการประเทศชาติ และแบบอย่างที่ดีแก่ผู้ใต้บังคับบัญชาและข้าราชการรุ่นใหม่ต่อๆ ไปได้
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 10 กรกฎาคม 2564 พนักงานติดเชื้อไวรัส COVID-19 จำนวน 3 ราย
วันเสาร์ที่ 10 กรกฎาคม 2564
ประกาศ ขสมก. ประจําวันที่ 10 กรกฎาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 10 กรกฎาคม 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 34 เขตการเดินรถที่ 1
2) พนักงานขับรถโดยสารธรรมดา สาย 34 เขตการเดินรถที่ 1
3) พนักงานขับรถโดยสารปรับอากาศ สาย 2 เขตการเดินรถที่ 3
รัฐบาลไทย-ข่าวทำเนียบรัฐบาล-​PM pleased with success of 2nd ASEAN-U.S. Special Summit
วันอังคารที่ 17 พฤษภาคม 2565
​PM pleased with success of 2nd ASEAN-U.S. Special Summit
​PM pleased with success of 2nd ASEAN-U.S. Special Summit
May 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the success of the 2nd ASEAN-U.S. Special Summit, held during May 12-13, 2022 in Washington D.C., U.S.A., at which all concerned parties met in person, and discussed ways and means to intensify tangible cooperation in various areas for mutual interest toward comprehensive strategic partnership.
According to the Government Spokesperson, the Prime Minister took the opportunity to underscore 3 areas of cooperation between ASEAN and the U.S.:
1. Promoting U.S.’s constructive role in the region through its cooperation with ASEAN and other regional key players. Priority should be made on humanitarian assistance to those affected by all the ongoing global situations.
2. Promoting economic cooperation. Thailand and ASEAN could become essential to the U.S. supply chain, especially in EV manufacturing, medical supplies and industry, and biotechnology. The Prime Minister also extended an invitation to the U.S. business sector to expand their investment in Thailand. In 2023, U.S. Department of Commerce will hold its 2023 flagship trade mission – Trade Winds Business Forum – in Southeast Asia, which will feature Thailand as its regional hub. Thailand also endorses ASEAN-U.S. cooperation in the development of regional digital infrastructure, technology, and innovation, and capacity enhancement of ASEAN’s digital workforces.
3. Promoting cooperation on climate action to achieve climate change targets for the sake of the future generations. The Prime Minister also urged all sides to help the people who have been affected by various challenges, i.e., energy crisis, goods shortage, and poverty, without leaving anyone behind.
The Government Spokesperson added that the Prime Minister, in his statement delivered during the meeting between ASEAN leaders and the U.S. President, emphasized that Thailand would like to see an end to the current international conflict and war which have cost the lives of many people, and expressed confidence that the situation could be alleviated with the cooperation of all concerned parties. He was of the view that all sides prepare for the post-war recovery and remedy plan in tandem with seeking ways and means to end the war.
รัฐบาลไทย-ข่าวทำเนียบรัฐบาล-พิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจำปี 2564
วันเสาร์ที่ 2 เมษายน 2565
พิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นกระทรวงอุตสาหกรรม ประจําปี พ.ศ.2564
พิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2564
วันนี้ (1 เมษายน 2565) เวลา 10.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นกระทรวงอุตสาหกรรม ประจําปี พ.ศ.2564 เพื่อเป็นการยกย่องเชิดชูเกียรติ พร้อมทั้งเป็นการสร้างขวัญและกําลังใจแก่ข้าราชการพลเรือนดีเด่นรวมถึงเป็นการยกย่องส่งเสริมข้าราชการกระทรวงอุตสาหกรรม ที่ประพฤติปฏิบัติคุณงามความดี นอกจากนี้ยังได้มอบเกียรติบัตรให้แก่คนดีศรี สปอ. (สํานักงานปลัดกระทรวงอุตสาหกรรม) จํานวน 2 ท่าน โดยมีนางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นายทาวัณ ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม ร่วมงาน ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า รู้สึกเป็นเกียรติและมีความยินดีที่ได้มาเป็นประธานในพิธีมอบเกียรติบัตรและเข็มเชิดชูเกียรติแก่ผู้ได้รับการคัดเลือกเป็นข้าราชการพลเรือนดีเด่นประจําปี 2554 ในวันนี้ การรับราชการนั้นถือว่าเป็นงานที่มีเกียรติสูงเป็นอาชีพที่ได้รับการยอมรับและเคารพนับถือ ดังนั้น ข้าราชการพลเรือนจึงต้องปฏิบัติหน้าที่ปฏิบัติตนให้เป็นแบบฉบับแห่งความดีงามในทุก ๆ ด้าน และเป็นตัวอย่างของบุคคลทั่วไป โดยต้องตระหนักถึงเกียรติ ศักดิ์ศรี และหน้าที่ของการเป็นข้าราชการที่ดี ประพฤติปฏิบัติตนอยู่ในหลักแห่งคุณธรรม จริยธรรมของข้าราชการและต้องปฏิบัติหน้าที่อย่างเต็มกําลังความสามารถ มีความซื่อสัตย์ สุจริต รับผิดชอบ โปร่งใส ตรวจสอบได้ ที่สําคัญต้องยืนหยัดกล้าทําในสิ่งที่ถูกต้อง
“ผมขอแสดงความยินดีกับข้าราชการพลเรือนดีเด่นทั้ง 11 ท่าน ที่ได้รับรางวัลในครั้งนี้ ผมขอแสดงความชื่นชมที่ท่านได้รับการยกย่องให้เป็นแบบอย่างหรือตัวแทนของข้าราชการที่ดีที่ปฏิบัติงานด้วยความทุ่มเท เสียสละ อุทิศตนให้แก่งาน นําความรู้ความสามารถมาใช้ในการปฏิบัติราชการจนประสบผลสําเร็จเป็นที่ยอมรับอย่างน่าภาคภูมิใจ ซึ่งคุณงามความดีและสิ่งที่ท่านได้รับการยกย่องในวันนี้ ผมหวังว่าจะเป็นแรงบันดาลใจให้แก่ข้าราชการท่านอื่น ๆ ได้นําไปเป็นแบบอย่างและใช้ศึกษาอันจะเป็นประโยชน์ในการปฏิบัติราชการเพื่อประเทศชาติบ้านเมืองสืบไป”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมมูลนิธิธนาคารออมสิน มอบโฉนดที่ดินให้ 4 แม่เฒ่าสุโขทัย เผยเอาไปจำนอง-ขายต่อไม่ได้ ส่วนเงินบริจาคยังอยู่ครบให้คณะกรรมการพิจารณาเบิกจ่าย
วันศุกร์ที่ 23 กรกฎาคม 2564
รัฐมนตรีว่าการกระทรวงยุติธรรม ร่วมมูลนิธิธนาคารออมสิน มอบโฉนดที่ดินให้ 4 แม่เฒ่าสุโขทัย เผยเอาไปจํานอง-ขายต่อไม่ได้ ส่วนเงินบริจาคยังอยู่ครบให้คณะกรรมการพิจารณาเบิกจ่าย
รัฐมนตรีว่าการกระทรวงยุติธรรม ร่วมมูลนิธิธนาคารออมสิน มอบโฉนดที่ดินให้ 4 แม่เฒ่าสุโขทัย เผยเอาไปจํานอง-ขายต่อไม่ได้ ส่วนเงินบริจาคยังอยู่ครบให้คณะกรรมการพิจารณาเบิกจ่าย
เมื่อเวลา 09.00 น. ที่บ้านเลขที่ 20/3 หมู่ที่ 6 ต.ปากน้ํา อ.สวรรคโลก จ.สุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีมอบโฉนดที่ดินให้แก่นางโปรย อนุเคราะห์ นางตะล่อม ทิมแย้ม น.ส.ศรีนวล ทิมแย้ม และ น.ส.แฉล้ม ทิมแย้ม โดยมี นายสุชาติ ทีคะสุข รองผู้ว่าราชการจังหวัดสุโขทัย นายมนู พุกประเสริฐ นายก อบจ.สุโขทัย นางพรรณสิริ กุลนาถศิริ นายชูศักดิ์ คีรีมาศทอง ส.ส.สุโขทัย พรรคพลังประชารัฐ นายอําเภอศรีสสําโรง นายอําเภอสวรรคโลก เจ้าหน้าที่ธนาคารออมสิน และผู้นําท้องถิ่น ร่วมงาน
นายสมศักดิ์ กล่าวว่า มูลนิธิธนาคารออมสินได้มอบโฉนดให้ มีชื่อยายทั้ง 4 คนเป็นเจ้าของร่วมกัน ให้อยู่ไปจนชีวิตจะหาไม่ หากยายยังอยู่จะไปขายต่อใครไม่ได้ หรือเอาไปจํานองกู้เงินไม่ได้ แต่ให้ตกเป็นของทายาทได้ และธนาคารออมสินได้มอบเงินสด 10,000 บาท ไว้ดูแลซ่อมแซมบ้าน ส่วนเงินบริจาคยังอยู่ในบัญชีของยาย โดยมีนายอําเภอศรีสําโรง พร้อมคณะกรรมการ 9 คน เป็นผู้พิจารณาเบิกจ่าย และเมื่อย้ายมา อ.สวรรคโลก ก็จะปรับเปลี่ยนส่งมอบกัน โดยส่วนราชการจะช่วยดูแลให้ ต้องขอบคุณธนาคารออมสินที่มีน้ําใจช่วยเหลือประชาชนที่เดือดร้อน และเรื่องการมอบโฉนดได้ทําตามกฎหมายอย่างถูกต้อง
ทั้งนี้นางตะล่อมได้ทอดกล้วยทอดให้นายสมศักดิ์และคณะได้ชิมด้วย เพราะเป็นอาชีพเดิมที่เคยค้าขาย โดยนายสมศักดิ์เอ่ยปากชมว่ารสชาติอร่อยมาก
รัฐบาลไทย-ข่าวทำเนียบรัฐบาล-วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้ สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม
วันพุธที่ 15 ธันวาคม 2564
วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้  สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม
วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้  สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม ครั้งที่ 4
วธ.จับมือศูนย์ภูมิภาคว่าด้วยโบราณคดีและวิจิตรศิลป์ส่งเสริมการเรียนรู้ สร้างความร่วมมือในภูมิภาคเอเชียตะวันออกเฉียงใต้ อนุรักษ์มรดกวัฒนธรรม ผ่านเวทีประชุมด้านโบราณคดี ศิลปวัฒนธรรม ครั้งที่ 4
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรมได้ดําเนินงานตามนโยบายพัฒนาความสัมพันธ์ด้านวัฒนธรรมกับต่างประเทศ และส่งเสริมบทบาททางวัฒนธรรมของไทยในเวทีโลก โดยร่วมกับศูนย์ภูมิภาคว่าด้วยโบราณคดีและวิจิตรศิลป์ (SEAMEO Regional Centre for Archaeology and Fine Arts: SPAFA) จัดการประชุม the 4th SEAMEO SPAFA International Conference on Archaeology and Fine Arts จัดประชุมด้านโบราณคดี ศิลปวัฒนธรรม ครั้งที่ 4 ในวาระครบรอบ 50 ปี ของการก่อตั้งศูนย์ฯ ระหว่างวันที่ 13 - 17 ธันวาคม 2564 ผ่านช่องทางออนไลน์ เพื่อเผยแพร่งานวิจัยด้านโบราณคดีและวิจิตรศิลป์ รวมถึงส่งเสริมการมีส่วนร่วมและความร่วมมือระหว่างนักวิจัยและประชาชนในภูมิภาคเอเชียตะวันออกเฉียงใต้เกี่ยวกับการศึกษาวิจัย และเพื่อประชาสัมพันธ์การดําเนินงานของศูนย์ฯ
รัฐมนตรีว่าการกระทรวงวัฒนธรรม กล่าวอีกว่า การประชุมครั้งนี้มีผู้เชี่ยวชาญและนักวิชาการกว่า 30 คน จากภูมิภาคเอเชียตะวันออกเฉียงใต้และทั่วโลกนําเสนองานวิจัยทางด้านโบราณคดี ศิลปะการแสดง ทัศนศิลป์ และมรดกทางวัฒนธรรมในเอเชียตะวันออกเฉียงใต้ โดยนําเสนองานวิจัยทั้งหมด 34 หัวข้อ ที่มีเนื้อหาเกี่ยวข้องกับด้านโบราณคดี แหล่งมรดกทางวัฒนธรรม และพิพิธภัณฑ์ในเอเชียตะวันออกเฉียงใต้ ครอบคลุมพื้นที่ของประเทศไทย สิงคโปร์ มาเลเซีย ฟิลิปปินส์ กัมพูชา เมียนมา อินโดนีเซีย และเวียดนาม ซึ่งการประชุมครั้งนี้นับเป็นโอกาสอันดีที่จะได้แลกเปลี่ยนข้อมูลงานวิจัยทางด้านโบราณคดีและศิลปวัฒนธรรมภายในภูมิภาคอันจะเป็นประโยชน์แก่ผู้ที่มีส่วนเกี่ยวข้องในทุกภาคส่วน อีกทั้งการนําเสนอผลงานทางวิชาการในเวทีนี้จะนําไปสู่ความร่วมมือในระดับภูมิภาค ช่วยสร้างความรู้ความเข้าใจในวัฒนธรรมที่มีความหลากหลายและแตกต่างภายในภูมิภาคเอเชียตะวันออกเฉียงใต้ รวมทั้งส่งเสริมให้เกิดการเรียนรู้แหล่งมรดกทางวัฒนธรรมที่แตกต่างกัน ทําให้ทุกประเทศและทุกภาคส่วนร่วมกันสงวนรักษาวัฒนธรรมของภูมิภาคเอเชียตะวันออกเฉียงใต้ เป็นการเชื่อมโยงความเข้าใจและองค์ความรู้ในการรักษาไว้ซึ่งคุณค่าของมรดกทางวัฒนธรรมของภูมิภาคแห่งนี้ให้คงอยู่สืบไปสู่ชนรุ่นหลัง
รัฐบาลไทย-ข่าวทำเนียบรัฐบาล-เช็กเลย! ช่องทางตรวจสอบสิทธิเงินประกันรายได้เกษตรกรผู้ปลูกข้าว ปี 2564/65
วันพุธที่ 10 พฤศจิกายน 2564
เช็กเลย! ช่องทางตรวจสอบสิทธิเงินประกันรายได้เกษตรกรผู้ปลูกข้าว ปี 2564/65
....
เริ่มแล้ววันนี้ (9 พ.ย. 64) ธนาคารเพื่อการเกษตรและสหกรณ์การเกษตร (ธ.ก.ส.) ทยอยโอนเงินโครงการประกันรายได้เกษตรกรผู้ปลูกข้าว ปี 2564/65 รอบที่ 1 ให้แก่เกษตรกรที่ขึ้นทะเบียนเกษตรกรผู้ปลูกข้าว ปีการผลิต 2564 /65 กับกระทรวงเกษตรและสหกรณ์ โดยประกันรายได้แก่เกษตรกรผู้ปลูกข้าว 5 ชนิด ได้แก่
.
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 16 - 22 กรกฎาคม 2564
วันศุกร์ที่ 23 กรกฎาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 16 - 22 กรกฎาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 16 - 22 กรกฎาคม 2564 พบการกระทําผิด จํานวน 306 คดี คิดเป็นเงินค่าปรับ 7.19 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 16 - 22 กรกฎาคม 2564) พบว่ามีการกระทําผิด จํานวน 306 คดี คิดเป็นเงินค่าปรับ 7.19 ล้านบาท โดยแยกเป็น สุรา จํานวน 171 คดี ค่าปรับ 1.87 ล้านบาท ยาสูบ จํานวน 83 คดี ค่าปรับ 4.11 ล้านบาท ไพ่ จํานวน 3 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 25 คดี ค่าปรับ 0.72 ล้านบาท รถจักรยานยนต์ จํานวน 20 คดี ค่าปรับ 0.36 ล้านบาท และสินค้าอื่น ๆ จํานวน 4 คดี ค่าปรับ 0.12 ล้านบาท โดยมีของกลางแยกเป็นน้ําสุรา จํานวน 1,277.820 ลิตร ยาสูบ จํานวน 9,117 ซอง ไพ่ จํานวน 33 สํารับ น้ํามันและผลิตภัณฑ์น้ํามัน จํานวน 18,230.000 ลิตร รถจักรยานยนต์ จํานวน 20 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 22 กรกฎาคม 2564 พบว่ามีการกระทําผิด จํานวน 21,520 คดี คิดเป็นเงินค่าปรับ 486.70 ล้านบาท โดยแยกเป็น สุรา จํานวน 12,312 คดี ค่าปรับ 109.14 ล้านบาท ยาสูบ จํานวน 5,987 คดี ค่าปรับ 241.24 ล้านบาท ไพ่ จํานวน 452 คดี ค่าปรับ 7.00 ล้านบาท น้ํามันและผลิตภัณฑ์น้ํามัน จํานวน 1,073 คดี ค่าปรับ 57.40 ล้านบาท น้ําหอม จํานวน 86 คดี ค่าปรับ 3.74 ล้านบาท รถจักรยานยนต์ จํานวน 1,135 คดี ค่าปรับ จํานวน 29.88 ล้านบาท และสินค้าอื่น ๆ จํานวน 475 คดี ค่าปรับ 38.30 ล้านบาท โดยมีของกลางแยกเป็นน้ําสุรา จํานวน 1,665,430.374 ลิตร ยาสูบ จํานวน 693,025 ซอง ไพ่ จํานวน 36,364 สํารับ น้ํามันและผลิตภัณฑ์น้ํามัน จํานวน 1,635,946.000 ลิตร น้ําหอม จํานวน 123,463 ขวด รถจักรยานยนต์ จํานวน 1,958 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 14 มิถุนายน 2564 พนักงานติดเชื้อไวรัส COVID-19 จำนวน 1 ราย
วันจันทร์ที่ 14 มิถุนายน 2564
ประกาศ ขสมก. ประจําวันที่ 14 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 14 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 14 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานขับรถโดยสารปรับอากาศ สาย 505 เขตการเดินรถที่ 7
รัฐบาลไทย-ข่าวทำเนียบรัฐบาล-“กรุงไทย-Nium” ยกระดับบริการ “Krungthai WARP” โอนเงินข้ามประเทศ “ถูก เร็ว เรทดี” สำหรับลูกค้าธุรกิจและลูกค้าบุคคล
วันพฤหัสบดีที่ 16 ธันวาคม 2564
“กรุงไทย-Nium” ยกระดับบริการ “Krungthai WARP” โอนเงินข้ามประเทศ “ถูก เร็ว เรทดี” สําหรับลูกค้าธุรกิจและลูกค้าบุคคล
ธนาคารกรุงไทย และ ฟินเทค ยูนิคอร์น Nium สิงคโปร์  ร่วมยกระดับบริการโอนเงินต่างประเทศผ่าน “Krungthai WARP” (กรุงไทย วาร์ป) สําหรับลูกค้าธุรกิจและลูกค้าบุคคล เลือกโอนเงินได้ 7 สกุลเงินหลักของโลก
ธนาคารกรุงไทย และ ฟินเทค ยูนิคอร์น Nium สิงคโปร์ ร่วมยกระดับบริการโอนเงินต่างประเทศผ่าน “Krungthai WARP” (กรุงไทย วาร์ป) สําหรับลูกค้าธุรกิจและลูกค้าบุคคล เลือกโอนเงินได้ 7 สกุลเงินหลักของโลก ได้แก่ ดอลลาร์สหรัฐ ปอนด์สเตอริง ยูโร ดอลลาร์ออสเตรเลีย ดอลลาร์แคนาดา ดอลลาร์ฮ่องกง และดอลลาร์สิงคโปร์ ทําธุรกรรมง่าย เงินถึงไว ได้รับเงินเต็มจํานวน นอกจากนี้ ลูกค้ายังได้รับอัตราแลกเปลี่ยนที่ดีขึ้น เมื่อโอนเงินออกจาก Krungthai Inter Wallet ในแอปพลิเคชัน Krungthai NEXT ซึ่งเป็นกระเป๋าเงินอิเล็กทรอนิกส์สําหรับสกุลเงินต่างประเทศ ที่มีธนาคารกรุงไทยเป็นผู้ให้บริการแต่เพียงผู้เดียว ผู้สนใจสามารถสมัครใช้บริการ “Krungthai WARP” (กรุงไทย วาร์ป) ได้ที่ธนาคารกรุงไทยทุกสาขา หรือ ศึกษารายละเอียดเพิ่มเติมที่ www.krungthai.com และ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-“คมนาคม” เร่งพัฒนา Smart Port ท่าเรือแหลมฉบัง สู่การเป็นเมืองอัจฉริยะ (Smart City)
วันอาทิตย์ที่ 23 มกราคม 2565
“คมนาคม” เร่งพัฒนา Smart Port ท่าเรือแหลมฉบัง สู่การเป็นเมืองอัจฉริยะ (Smart City)
.....
กระทรวงคมนาคม เดินหน้าพัฒนาท่าเรืออัจฉริยะ (Smart Port) ในพื้นที่ท่าเรือแหลมฉบัง จ.ชลบุรี สู่การเป็นเมืองอัจฉริยะ (Smart City) ด้วยนโยบายการบริหารการจราจรและการบูรณาการข้อมูลเทคโนโลยีดิจิทัลระยะ 3 ปี เชื่อมโยงข้อมูลขนส่งทั้งทางถนน - เรือ - ราง
.
โครงการพัฒนา Smart City ท่าเรือแหลมฉบัง ประกอบด้วย การส่งเสริมการบูรณาการข้อมูลกับหน่วยงาน เช่น สายเรือ ผู้ประกอบการท่าเทียบเรือ กรมศุลกากร ผู้ประกอบการขนส่งสินค้า/ การพัฒนาระบบการบริหารจัดการท่าเรืออัจฉริยะ (Smart Port)/ ระบบอิเล็กทรอนิกส์ที่ช่วยบริหารเวลารถบรรทุกสินค้าเข้าออก (Truck Queue) เป็นต้น
.
เพื่อพัฒนาระบบท่าเรืออัจฉริยะ (Smart Port System) ต่อยอดการใช้ประโยชน์จากข้อมูลให้มีประสิทธิภาพ เพิ่มความคล่องตัวในการจัดการตู้คอนเทนเนอร์ ช่วยลดต้นทุนโลจิสติกส์ แก้ปัญหาการจราจร ลดมลภาวะและปัญหาสิ่งแวดล้อม และเพิ่มคุณภาพชีวิตให้ชุมชนรอบท่าเรือฯ ต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค. เตรียมผ่อนคลายโครงการก่อสร้าง - เคลื่อนย้ายแรงงาน ใน กทม. และปริมณฑล
วันจันทร์ที่ 5 กรกฎาคม 2564
ศบค. เตรียมผ่อนคลายโครงการก่อสร้าง - เคลื่อนย้ายแรงงาน ใน กทม. และปริมณฑล
....
จากข้อกําหนด ฉบับที่ 25 ที่มีคําสั่งปิดสถานที่ก่อสร้างขนาดใหญ่ และสถานที่พักอาศัยชั่วคราวของแรงงานก่อสร้าง รวมถึงห้ามการเดินทาง/เคลื่อนย้ายแรงงานอย่างน้อย 30 วัน เพื่อควบคุมการแพร่ระบาดของโรคโควิด-19
.
ล่าสุด ศบค. ได้เห็นชอบแนวทางการผ่อนคลายมาตรการสําหรับโครงการก่อสร้างที่มีความจําเป็นและการเคลื่อนย้ายแรงงานที่มีเหตุผลทางด้านสาธารณสุข
.
การก่อสร้างบางประเภท :
• การก่อสร้างที่อาจเสียหายเชิงวิศวกรรมถ้าปล่อยไว้นาน เช่น ก่อสร้างใต้ดินที่มีความลึก
• การก่อสร้างโครงสร้างชั่วคราว เช่น นั่งร้าน แบบรอเทปูน
• การก่อสร้างด้านจราจร เช่น ไฟสัญญาณ แผ่นเหล็กปิดงานบนผิวจราจร
• การก่อสร้างที่เกี่ยวข้องกับการควบคุมโรคโควิด-19 เช่น รพ.สนาม
การเคลื่อนย้ายแรงงาน :
• การเคลื่อนย้ายแรงงานเพื่อควบคุมโรคโควิด ทั้งในเขตและข้ามเขตจังหวัด เช่น การรักษา การตรวจสุขภาพ การฉีดวัคซีน
.
ขั้นตอนต่อไปกระทรวงมหาดไทย และ กทม. จะกําหนดแนวทางอนุญาตตามความจําเป็นและเหมาะสม พร้อมกับประกาศให้ประชาชนทราบ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ”หารือผู้ช่วยรัฐมนตรีฯ ก.ต่างประเทศสหรัฐอาหรับเอมิเรตส์ฯ หนุนตั้งคณะทำงานร่วมกัน เน้นส่งเสริมพัฒนาด้านเศรษฐกิจดิจิทัลฯ เกษตรอัจฉริยะนวัตกรรมและเทคโนโลยีของ 2 ประเทศ
วันอังคารที่ 21 มิถุนายน 2565
“ชัยวุฒิ”หารือผู้ช่วยรัฐมนตรีฯ ก.ต่างประเทศสหรัฐอาหรับเอมิเรตส์ฯ หนุนตั้งคณะทํางานร่วมกัน เน้นส่งเสริมพัฒนาด้านเศรษฐกิจดิจิทัลฯ เกษตรอัจฉริยะนวัตกรรมและเทคโนโลยีของ 2 ประเทศ
“ชัยวุฒิ”หารือผู้ช่วยรัฐมนตรีฯ ก.ต่างประเทศสหรัฐอาหรับเอมิเรตส์ฯ หนุนตั้งคณะทํางานร่วมกัน เน้นส่งเสริมพัฒนาด้านเศรษฐกิจดิจิทัลฯ เกษตรอัจฉริยะนวัตกรรมและเทคโนโลยีของ 2 ประเทศ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ให้การต้อนรับนายอับดุลนัซเซอร์จามาลอัลชะลี(H.E. Mr. Abdulnasser Jamal Alshaali)ผู้ช่วยรัฐมนตรีประจํากระทรวงการต่างประเทศและความร่วมมือระหว่างประเทศสหรัฐอาหรับเอมิเรตส์ด้านเศรษฐกิจและการค้าและนายซาอีฟอับดุลลามูอัมหมัดคัลฟานอัลชัมซี(H.E. Mr. Saif Abdulla Mohammad Khalfan AlShamsi)เอกอัครราชทูตสหรัฐอาหรับเอมิเรตส์ประจําประเทศไทยในโอกาสพบหารือณห้องรับรองชั้น๙กระทรวงดิจิทัลเพื่อเศรษฐกิจและสังคม
ในโอกาสนี้นายชัยวุฒิธนาคมานุสรณ์และนายอับดุลนัซเซอร์จามาลอัลชะลีได้ร่วมแลกเปลี่ยนแนวทางและมาตรการสําคัญในประเด็นต่างๆอาทิการท่องเที่ยวเศรษฐกิจและการลงทุนความมั่นคงและสาธารณสุขรูปแบบใหม่นอกจากนี้ได้ร่วมหารือนโยบายสําคัญเกี่ยวกับดิจิทัลเพื่อเศรษฐกิจและสังคมของแต่ละฝ่ายรวมถึงแนวทางการสร้างความร่วมมือระหว่างไทยและสหรัฐอาหรับเอมิเรตส์ในสาขาที่มีความสนใจร่วมกันอาทิเศรษฐกิจดิจิทัลและพาณิชย์อิเล็กทรอนิกส์เกษตรอัจฉริยะนวัตกรรมและเทคโนโลยีและการเปลี่ยนเป็นดิจิทัลโดยทั้งสองฝ่ายได้เห็นพ้องให้มีการจัดตั้งคณะทํางานร่วมกันเพื่อหารือการจัดทําบันทึกความเข้าใจระหว่างกันและหารือรายละเอียดแนวทางเพื่อส่งเสริมความร่วมมือระหว่างกันต่อไป
*************
รัฐบาลไทย-ข่าวทำเนียบรัฐบาล-รฟท. เปิดเดินขบวนรถจักรไอน้ำประวัติศาสตร์ เส้นทางกรุงเทพ - อยุธยา - กรุงเทพ
วันพฤหัสบดีที่ 28 กรกฎาคม 2565
รฟท. เปิดเดินขบวนรถจักรไอน้ําประวัติศาสตร์ เส้นทางกรุงเทพ -  อยุธยา - กรุงเทพ
เฉลิมพระเกียรติเนื่องในโอกาสมหามงคลวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2565
เมื่อเวลา 08.00 น. วันที่ 28 กรกฎาคม 2565 สถานีกรุงเทพ (หัวลําโพง) นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม เป็นประธานในพิธีปล่อยขบวนรถพิเศษนําเที่ยวรถจักรไอน้ําประวัติศาสตร์ เส้นทาง กรุงเทพ - อยุธยา - กรุงเทพ เฉลิมพระเกียรติเนื่องในโอกาสมหามงคลวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2565 โดยมีผู้บริหารการรถไฟฯ เจ้าหน้าที่ ประชาชน พร้อมสื่อมวลชนเข้าร่วมภายในงาน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท. เปิดเผยว่า การเปิดเดินขบวนรถพิเศษนําเที่ยวรถจักรไอน้ําเฉลิมพระเกียรติเนื่องในโอกาสมหามงคลวันเฉลิมพระชนมพรรษา พระบาทสมเด็จพระเจ้าอยู่หัว เพื่อเป็นการแสดงออกถึงความจงรักภักดีและสํานึกในพระมหากรุณาธิคุณที่ได้ทรงปฏิบัติพระราชกรณียกิจนานัปการเพื่อประโยชน์สุขแห่งอาณาราษฎร
พร้อมกับเปิดโอกาสให้ประชาชน ได้ร่วมน้อมรําลึกถึงพระมหากรุณาธิคุณของพระองค์ที่มีต่อปวงชนชาวไทย และร่วมเป็นส่วนหนึ่งในหน้าประวัติศาสตร์การเดินทางของรถไฟไทย ผ่านขบวนรถจักรไอน้ําประวัติศาสตร์แบบแปซิฟิค หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรี และจะนํามาจัดเดินขบวนรถนําเที่ยวพิเศษใน 6 โอกาสพิเศษและวันสําคัญเท่านั้น ซึ่งประกอบด้วย
1. วันที่ 23 ตุลาคม 2564 วันปิยมหาราช
2. วันที่ 5 ธันวาคม 2564 วันพระราชสมภพพระบาทสมเด็จพระปรมินทรมหาภูมิพล อดุลยเดช บรมนาถบพิตร เส้นทางกรุงเทพ – อยุธยา – กรุงเทพ
3. วันที่ 26 มีนาคม 2565 วันสถาปนากิจการรถไฟ
4. วันที่ 3 มิถุนายน 2565 วันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
5. วันที่ 28 กรกฎาคม 2565 วันเฉลิมพระชนมพรรษาของพระบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร
6. วันที่ 12 สิงหาคม 2565 วันแม่แห่งชาติ
นายเอกรัชกล่าวว่า รฟท. คาดหวังการเปิดเดินขบวนรถพิเศษรถจักรไอน้ํานําเที่ยวจะเป็นอีกหนึ่งกิจกรรมที่ช่วยสนับสนุนการเดินทางท่องเที่ยวภายในประเทศให้กลับมาฟื้นตัวตามนโยบายของรัฐบาล ภายหลังมีการผ่อนคลายมาตรการเดินทางเข้าประเทศ และการแพร่ระบาดโรคโควิดเริ่มคลี่คลาย ซึ่งทําให้เกิดการสร้างงาน สร้างอาชีพ กระจายรายได้ สร้างความเข้มแข็งสู่เศรษฐกิจฐานราก และชุมชนให้กลับมามีความเข้มแข็งยั่งยืนอีกครั้ง
รัฐบาลไทย-ข่าวทำเนียบรัฐบาล-นายกฯ ห่วงใย "สุขภาพจิตวัยรุ่น" หนุนส่วนท้องถิ่น คอยเฝ้าระวัง แนะผู้ปกครอง "ไม่ปกปิดข้อมูล - ปกป้องลูกหลานในทางที่ผิด" หรือ ปรึกษาสายด่วน 1323
วันอังคารที่ 12 เมษายน 2565
นายกฯ ห่วงใย "สุขภาพจิตวัยรุ่น" หนุนส่วนท้องถิ่น คอยเฝ้าระวัง แนะผู้ปกครอง "ไม่ปกปิดข้อมูล - ปกป้องลูกหลานในทางที่ผิด" หรือ ปรึกษาสายด่วน 1323
.....
พลเอก ประยุทธ์ จันทร์โอชา นายกรัฐมนตรี แสดงความกังวล และความห่วงใยต่อสุขภาพจิตวัยรุ่น เนื่องจากปัจจุบันพบว่า มีวัยรุ่นได้ลงมือก่อเหตุกระทําความรุนแรงต่อบุคคลภายในครอบครัว จนนําไปสู่การฆ่าบุพการี ซึ่งเป็นเรื่องที่น่าหดหู่บันทอนความรู้สึกของคนไทยทั้งประเทศ
.
นายกฯ ฝากเตือนไปยังเยาวชนว่า "อย่าเก็บความรู้สึกไว้คนเดียว พยายามปรึกษาคนที่ไว้ใจ หรือมีความน่าเชื่อถือที่สามารถแนะนําได้อย่างถูกต้อง คิดไตร่ตรองอย่างมีสติ อย่าให้อารมณ์ครอบงําจนนําไปสู่การก่อเหตุ ซึ่งอาจเกิดการเสียชีวิต พรากบุคคลอันเป็นที่รักให้จากไปอย่างไม่มีวันกลับ
.
พร้อมกําชับให้เจ้าหน้าที่ของรัฐ โดยเฉพาะส่วนท้องถิ่นที่ใกล้ชิดกับประชาชนในพื้นที่คอยสอดส่อง เฝ้าระวังดูแลพฤติกรรมเยาวชนกลุ่มเสี่ยงที่อาจจะก่อเหตุรุนแรง
.
และฝากเตือนไปยังผู้ปกครอง หากลูกหลานมีอาการไม่ปกติ ส่อไปในทิศทางที่รุนแรง ชอบทําร้ายบุคคลในครอบครัว ให้รีบแจ้งเจ้าหน้าของรัฐที่ท่านสะดวก อย่าปกปิดข้อมูล ปกป้องลูกหลานในทางที่ผิด
.
ทั้งนี้ สถาบันสุขภาพจิตเด็กและวัยรุ่นราชนครินทร์ กรมสุขภาพจิต เผยว่า จากผลสํารวจของ Mental Health Check In พบว่า วัยรุ่นมีแนวโน้มความเครียดสูงขึ้นมาก โดยระดับความเครียดในรอบเดือนมี.ค.ที่ผ่านมา ยังสูงกว่าในกลุ่มวัยทํางานถึง 4 เท่า
.
หากพ่อแม่ ผู้ปกครองสงสัยว่าบุตรหลานในครอบครัว อาจมีปัญหาเรื่องสุขภาพจิต สามารถปรึกษาผู้เชี่ยวชาญหรือจิตแพทย์เพื่อร่วมกันวางแผนช่วยเหลือ หรือ โทรสายด่วนสุขภาพจิต 1323 ได้ตลอด 24 ชั่วโมง
.
อ่านเพิ่มเติม คลิกhttps://www.thaigov.go.th/news/contents/details/53494
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันอังคารที่ 21 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
️สู่เป้าหมาย 33,000 คน ภายใน กันยายน 2564
️อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 20 ก.ย.64 จํานวน 900 คน
- ฉีดไปแล้ว 29,000 คน
- ต้องฉีดอีก 4,000 คน
#โครงการกระจายวัคซีนทางเลือก
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายก" พร้อมเคียงข้างชาวนา ผลักดันวงเงินประกันรายได้เกษตรกรผู้ปลูกข้าว ปี 2564/65 เพิ่มเติมในที่ประชุม ครม. วันนี้
วันอังคารที่ 30 พฤศจิกายน 2564
​โฆษกรัฐบาลเผย "นายก" พร้อมเคียงข้างชาวนา ผลักดันวงเงินประกันรายได้เกษตรกรผู้ปลูกข้าว ปี 2564/65 เพิ่มเติมในที่ประชุม ครม. วันนี้
​โฆษกรัฐบาลเผย "นายก" พร้อมเคียงข้างชาวนา ผลักดันวงเงินประกันรายได้เกษตรกรผู้ปลูกข้าว ปี 2564/65 เพิ่มเติมในที่ประชุม ครม. วันนี้
วันนี้ (30 พ.ย. 2564) ก่อนเริ่มการประชุม ครม. นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลได้จัดสรรแหล่งเงินเพิ่มเติม ในโครงการประกันรายได้เกษตรกรผู้ปลูกข้าวปี 2564/65 เพื่อชดเชยส่วนต่าง "ประกันราคาข้าว" ให้แก่เกษตรกรที่ขึ้นทะเบียนเกษตรกรผู้ปลูกข้าว รวมทั้งในที่ประชุม ครม. วันนี้ ยังจะได้มีการอนุมัติกรอบวงเงินมาตรการคู่ขนาน โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวด้วย เพี่อให้เป็นไปตามมติ คณะกรรมการนโยบายและบริหารข้าวแห่งชาติ (นบข.) เมื่อวันที่ 23 สิงหาคม ซึ่งหลังจากนี้ ธนาคารเพื่อการเกษตรและสหกรณ์การเกษตร หรือ ธ.ก.ส. จะเร่งเบิกจ่ายและโอนเงินเข้าบัญชีเกษตรกรโดยตรงโดยเร็วที่สุด
นายธนกร กล่าวว่า นายกรัฐมนตรี ทราบดีว่า พี่น้องชาวนาเฝ้ารอการดําเนินการ ก็เร่งทําทันที ตามที่ได้รับปากไว้ ที่จะจัดสรรวงเงินเพิ่มเติม สําหรับโครงการประกันรายได้เกษตรกรผู้ปลูกข้าว รวมทั้งยังผลักดันมาตรการช่วยเหลือพี่น้องเกษตรกรไทยในพืชอื่นๆ อาทิ เกษตรกรชาวสวนยาง เพื่อให้เกษตรกรไทยมีรายได้ที่เหมาะสม ขณะเดียวกันก็สามารถประกอบอาชีพเกษตรได้อย่างยั่งยืนอีกด้วย ซึ่งวันนี้ ที่ประชุม ครม. จะมีการพิจารณาโครงการประกันรายได้เกษตรกรผู้ปลูกข้าว ปี 2564/65 เพิ่มเติม รวมทั้งโครงการสนับสนุนค่าบริการจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 และโครงการประกันรายได้เกษตรกรชาวสวนยาง
รัฐบาลไทย-ข่าวทำเนียบรัฐบาล-“One Platform for Foreigner Roadmap” to be developed as foreigners’ one-stop service (OSS) portal
วันศุกร์ที่ 4 กุมภาพันธ์ 2565
“One Platform for Foreigner Roadmap” to be developed as foreigners’ one-stop service (OSS) portal
“One Platform for Foreigner Roadmap” to be developed as foreigners’ one-stop service (OSS) portal
February 4, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has placed importance on the tourism policies that suit both domestic and global situation to promote economic activities along with COVID-19 preventive and control measures.
Under the Prime Minister’s guidance, the Digital Government Development Agency (DGA) is developing “One Platform for Foreigner Roadmap”, a one-stop service (OSS) portal to facilitate foreigners, i.e., tourists, migrant workers, businessmen, investors, and students, as well as long-term residents (LTRs), in accessing various Government services, which would help save their time and cost.
The Prime Minister expressed confidence that once the “One Platform for Foreigner Roadmap” is up and running, the central portal would become another plus point to attract more overseas travelers, in addition to the country’s unique culture and beautiful tourist attractions, as well as strict public health measures that ensures their safe visit. In 2022, Thailand expects approx. 5-15 million foreign visitors and 160 million domestic travelers/visit, which would generate the total tourism revenue of 1.3-1.8 trillion Baht. White tourism will also be highlighted under the BCG Economic Model.
At the same time, the Government strives to continue developing digital technology in accordance with the Digital Government Plan (2020-2022) and the Digitalization of Public Administration and Services Delivery Act, B.E. 2562 (2019). Aside from the Government agencies, public services in education, health and medical, agriculture, etc., will also be digitalized in a bid to promote the country’s digital innovation and transformation under the vision: “Open and Connected Digital Government with Co-creation for Valuable Public Services”.
รัฐบาลไทย-ข่าวทำเนียบรัฐบาล-โครงการคนละครึ่ง ระยะที่ 3 จะนำสิทธิที่เหลือกว่า 1.1 แสนสิทธิ มาเปิดลงทะเบียนอีกครั้งในวันที่ 1 พฤศจิกายน 2564
วันศุกร์ที่ 29 ตุลาคม 2564
โครงการคนละครึ่ง ระยะที่ 3 จะนําสิทธิที่เหลือกว่า 1.1 แสนสิทธิ มาเปิดลงทะเบียนอีกครั้งในวันที่ 1 พฤศจิกายน 2564
จากข้อมูล ณ วันที่ 25 ตุลาคม 2564 มีผู้ลงทะเบียนเข้าร่วมโครงการคนละครึ่ง ระยะที่ 3 เต็มจํานวน 28 ล้านสิทธิแล้ว และกระทรวงการคลังได้ประมวลผลผู้ที่ลงทะเบียนไม่สําเร็จ มีจํานวนทั้งสิ้น 119,974 ล้านสิทธิ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 25 ตุลาคม 2564 มีผู้ลงทะเบียนเข้าร่วมโครงการคนละครึ่ง ระยะที่ 3 เต็มจํานวน 28 ล้านสิทธิแล้ว และกระทรวงการคลังได้ประมวลผลผู้ที่ลงทะเบียนไม่สําเร็จ มีจํานวนทั้งสิ้น 119,974 ล้านสิทธิ ซึ่งจะนําสิทธิที่เหลือดังกล่าวมาเปิดให้ประชาชนลงทะเบียนเข้าร่วมโครงการคนละครึ่ง ระยะที่ 3 อีกครั้งในวันจันทร์ที่ 1 พฤศจิกายน 2564 จึงขอเชิญชวนให้ประชาชนที่สนใจเข้าร่วมโครงการลงทะเบียนสมัครเข้าร่วมได้ตั้งแต่เวลา 06.00 – 22.00 น. ของทุกวันจนกว่าจะครบ 28 ล้านสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง”
นอกจากนี้ สําหรับประชาชนที่ได้เข้าร่วมโครงการคนละครึ่ง ระยะที่ 3 อยู่แล้ว จะมีการเพิ่มวงเงินสนับสนุนรัฐร่วมจ่าย รอบที่ 3 จํานวน 1,500 บาทต่อคน ในวันที่ 1 พฤศจิกายน 2564 ซึ่งวงเงินสนับสนุนเพิ่มเติมดังกล่าวจะได้รับโดยอัติโนมัติ และสําหรับผู้ที่ได้รับสิทธิโครงการตั้งแต่วันที่ 1 พฤศจิกายน 2564 จะได้รับวงเงินสนับสนุนรัฐร่วมจ่ายทั้งสิ้น 4,500 บาทต่อคน ทั้งนี้ ประชาชนสามารถใช้จ่ายในโครงการได้จนถึงวันที่ 31 ธันวาคม 2564
โฆษกกระทรวงการคลังยังได้ให้ข้อมูลเพิ่มเติมว่า ขณะนี้มีผู้ให้บริการฟู้ดเดลิเวอรี่แพลตฟอร์มที่ได้รับอนุมัติจากกระทรวงการคลังให้เข้าร่วมโครงการคนละครึ่ง ระยะที่ 3 และโครงการยิ่งใช้ยิ่งได้ (โครงการฯ) เพิ่มเติมอีกหนึ่งราย ได้แก่ True Food ซึ่งเพิ่มเติมจากผู้ให้บริการฟู้ดเดลิเวอรี่แพลตฟอร์มเดิมที่ได้รับอนุมัติอยู่แล้ว ได้แก่ Grab และ LINEMAN รวมทั้งสิ้นเป็น 3 ราย
สําหรับข้อมูลการใช้จ่ายล่าสุด ณ วันที่ 28 ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 25.55 ล้านราย โดยมียอดการใช้จ่ายสะสมรวม 115,291.8 ล้านบาท แบ่งเป็นเงินที่ประชาชนจ่ายสะสม 58,605.3 ล้านบาท และรัฐร่วมจ่ายสะสม 56,686.5 ล้านบาท และข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด (29 ตุลาคม 2564 เวลา 8.00 น.) โครงการคนละครึ่ง ระยะที่ 3 มีการใช้จ่ายสะสมประมาณ 897.8 ล้านบาท แบ่งเป็นเงินที่ประชาชนใช้จ่าย 463.5 ล้านบาท และรัฐร่วมจ่าย 434.3 ล้านบาท
สํานักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-วธ.เผยผลโพล “วันภาษาไทยแห่งชาติ” อยากให้เร่งแก้ปัญหาด้านการพูด ชี้ครู-อาจารย์ เป็นต้นแบบส่งเสริมใช้ภาษาไทย พร้อมหนุนใช้อย่างถูกต้องช่วยสืบสานอนุรักษ์ภาษาไทย
วันอังคารที่ 27 กรกฎาคม 2564
วธ.เผยผลโพล “วันภาษาไทยแห่งชาติ” อยากให้เร่งแก้ปัญหาด้านการพูด ชี้ครู-อาจารย์ เป็นต้นแบบส่งเสริมใช้ภาษาไทย พร้อมหนุนใช้อย่างถูกต้องช่วยสืบสานอนุรักษ์ภาษาไทย
วธ.เผยผลโพล “วันภาษาไทยแห่งชาติ” อยากให้เร่งแก้ปัญหาด้านการพูด ชี้ครู-อาจารย์ เป็นต้นแบบส่งเสริมใช้ภาษาไทย พร้อมหนุนใช้อย่างถูกต้องช่วยสืบสานอนุรักษ์ภาษาไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิตได้สํารวจความคิดเห็นเด็ก เยาวชน และประชาชนที่มีต่อวันภาษาไทยแห่งชาติ พุทธศักราช 2564 (29 กรกฎาคม 2564) จากผู้ตอบแบบสอบถามจํานวน 5,771 คน ครอบคลุมทุกอาชีพและทุกภูมิภาค โดยผลสํารวจสรุปได้ดังนี้ เมื่อสอบถามถึงปัญหาการใช้ภาษาไทยในการสื่อสารที่ต้องเร่งแก้ไขในปัจจุบันพบว่า อันดับ 1 ร้อยละ 71.84 การพูด อันดับ 2 ร้อยละ 67.87 การเขียน และอันดับ 3 ร้อยละ 53.75 การอ่าน ส่วนผู้ที่เป็นบุคคลสําคัญในการส่งเสริมการใช้ภาษาไทยที่ถูกต้องตรงตามหลักภาษาไทย ผู้ตอบแบบสอบถามเห็นว่า อันดับ 1 ครู อาจารย์ อันดับ 2 พ่อ แม่ ผู้ปกครองและอันดับ 3 พิธีกร ผู้ประกาศข่าว และสําหรับประเภทเพลงที่เห็นว่ามีส่วนสําคัญในการส่งเสริมภาษาไทยพบว่า อันดับ 1 ร้อยละ 70.23 เพลงลูกทุ่ง อันดับ 2 ร้อยละ 54.67 เพลงลูกกรุง และอันดับ 3 ร้อยละ 52.11 เพลงพื้นบ้าน รัฐมนตรีว่ากระทรวงวัฒนธรรม กล่าวอีกว่า ขณะเดียวกันผลสํารวจได้สอบถามถึงการที่จะช่วยสืบสานอนุรักษ์ภาษาไทย ให้อยู่คู่คนไทยตลอดไป เด็ก เยาวชน และประชาชนระบุว่า อันดับ 1 ร้อยละ 79.80 การใช้ภาษาไทยอย่างถูกต้อง โดยวิธีการพูด อ่าน เขียน อันดับ 2 ร้อยละ 59.07 พูดออกเสียงให้ถูกต้องไม่ว่าจะเป็นภาษาถิ่น ภาษาพื้นเมืองและภาษาไทยกลาง และอันดับ 3 ร้อยละ 45.64 ตั้งใจเรียนรู้และถ่ายทอดภาษาไทยอย่างถ่องแท้ ส่วนแหล่งเรียนรู้หรือสถานที่ช่วยส่งเสริมและอนุรักษ์การใช้ภาษาไทยในยุคปัจจุบันพบว่า อันดับ 1 ร้อยละ 61.53 อินเทอร์เน็ต อันดับ 2 ร้อยละ 56.52 โรงเรียน มหาวิทยาลัย และอันดับ 3 ร้อยละ 43.39 หอสมุดแห่งชาติและห้องสมุดของหน่วยงานต่างๆ เมื่อสอบถามถึงความสนใจเข้าร่วมกิจกรรมในรูปแบบออนไลน์เพื่อส่งเสริมการใช้ภาษาไทย ผู้ตอบแบบสอบถามเห็นว่า อันดับ 1 รับชมวีดิทัศน์ รายการโทรทัศน์ ส่งเสริมการใช้ภาษาไทย และอันดับ 2 รับชมข้อมูลองค์ความรู้เกี่ยวกับวันภาษาไทยผ่านทาง Facebook Fanpage
นายอิทธิพล กล่าวด้วยว่า นอกจากนี้ ผู้ตอบแบบสอบถามได้มีข้อเสนอแนะต่อวธ.เกี่ยวกับแนวทาง การพัฒนาทักษะด้านภาษาไทยให้แก่เด็ก เยาวชน และประชาชน เพื่อให้เกิดความภาคภูมิใจ มองเห็นถึงความสําคัญ และคุณค่าของการใช้ภาษาไทยซึ่งเป็นภาษาประจําชาติ ได้แก่ การบูรณาการความร่วมมือระหว่างหน่วยงานต่างๆ ทั้งภาครัฐและเอกชนเพื่อร่วมกันจัดกิจกรรมทางวิชาการด้านภาษาไทยในรูปแบบต่างๆ เช่น นิทรรศการ อภิปรายทางวิชาการ การประกวดงานเขียนทั้งร้อยแก้วและร้อยกรอง การอ่านทํานองเสนาะ ขับเสภาและเล่านิทาน รวมทั้งส่งเสริมการใช้ภาษาไทยอย่างถูกต้องในสื่อสังคมออนไลน์ อาทิ การจัดทําสื่อ เช่น โปสเตอร์ อินโฟกราฟิก เพื่อรณรงค์การใช้ภาษาไทยอย่างถูกต้องและสอนเด็ก เยาวชนใช้ภาษาไทยให้ถูกต้องเหมาะสมกับกาลเทศะ เนื่องจากภาษาไทยมีการเปลี่ยนแปลงตามยุคสมัย รวมถึงการร่วมมือกับกระทรวงศึกษาธิการ (ศธ.) เพื่อกําหนดแนวทางจัดการศึกษาวิชาภาษาไทยที่สามารถสอนให้เด็กใช้ภาษาไทยได้อย่างถูกต้องทั้งในชีวิตประจําวันและในสื่อออนไลน์
รัฐบาลไทย-ข่าวทำเนียบรัฐบาล-รวมพลังส่งต่อความช่วยเหลือ “เตียงกระดาษ” สู้ภัยโควิด ประชาชนปลอดภัย ประเทศไทยอยู่รอด‼
วันพุธที่ 30 มิถุนายน 2564
รวมพลังส่งต่อความช่วยเหลือ “เตียงกระดาษ” สู้ภัยโควิด ประชาชนปลอดภัย ประเทศไทยอยู่รอด!!
พลเอก ชูชาติ บัวขาว รองปลัดกระทรวงกลาโหมและผู้อํานวยการศูนย์อํานวยการแก้ไขปัญหาโควิด-19
สํานักงานปลัดกระทรวงกลาโหม ส่งมอบสิ่งของบริจาคให้กับโรงพยาบาลบุษราคัม เพื่อช่วยไทยพ้น COVID-19 ระลอกใหม่! ประกอบด้วย เตียงสนามกระดาษจํานวน 180 เตียง พร้อมเครื่องนอน จํานวน 180ชุด และฉากกั้น จํานวน 50 ชุด ณ อาคารชาเลนเจอร์ เมืองทองธานี และมอบให้ พลตรี กัณฑ์ชัย ประจวบอารีย์ รองเจ้ากรมการสรรพกําลังกลาโหม เป็นผู้แทนในการส่งมอบเตียงสนามพร้อมเครื่องนอน จํานวน 10 ชุด ให้กับโรงพยาบาลเอราวัณ 2 (เขตหนองจอก) โดยเป็นการส่งต่อความช่วยเหลือในภาวะเร่งด่วนจากสถานการณ์การแพร่ระบาดของ COVID-19 ที่เกิดขึ้นในหลายพื้นที่ของประเทศ ทําให้โรงพยาบาลต้องเผชิญกับปัญหาการขาดแคลนอุปกรณ์ป้องกันการแพร่กระจายเชื้อ และเตียงสําหรับรองรับผู้ป่วยจํานวนมาก สําหรับเตียงสนามและเครื่องนอนดังกล่าวนี้จะช่วยยกระดับความปลอดภัย และอํานวยความสะดวกให้แก่บุคลากรทางการแพทย์และผู้ป่วยได้ทันต่อสถานการณ์
รัฐบาลไทย-ข่าวทำเนียบรัฐบาล-กระทรวงยุติธรรม มอบโล่รางวัลแก่ผู้ชนะโครงการประกวดคลิปวิดีโอสั้นเพื่อการเผยแพร่ภารกิจกองทุนยุติธรรม
วันอังคารที่ 19 ตุลาคม 2564
กระทรวงยุติธรรม มอบโล่รางวัลแก่ผู้ชนะโครงการประกวดคลิปวิดีโอสั้นเพื่อการเผยแพร่ภารกิจกองทุนยุติธรรม
กระทรวงยุติธรรม มอบโล่รางวัลแก่ผู้ชนะโครงการประกวดคลิปวิดีโอสั้นเพื่อการเผยแพร่ภารกิจกองทุนยุติธรรม  ในหัวข้อ “กองทุนยุติธรรมพึ่งได้ประชาชนยิ้มออก : Justice Fund, Bring smile to people” ในรูปแบบออนไลน์
ในวันอังคารที่ ๑๙ ตุลาคม ๒๕๖๔ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานพิธีมอบโล่รางวัลแก่ผู้ชนะโครงการประกวดคลิปวิดีโอสั้น เพื่อการเผยแพร่ภารกิจกองทุนยุติธรรมในหัวข้อ “กองทุนยุติธรรมพึ่งได้ประชาชนยิ้มออก : Justice Fund, Bring smile to people” ในรูปแบบออนไลน์ ผ่านระบบ Cisco Webex Meeting ของกระทรวงยุติธรรม โดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม ผู้อํานวยการกอง/สํานัก ในสังกัดสํานักงานปลัดกระทรวงยุติธรรม ตลอดจนนักเรียน นิสิต นักศึกษา เยาวชน ที่ส่งผลงานเข้าประกวดและได้รับรางวัลในประเภทต่างๆ และสื่อมวลชน เข้าร่วม
ภายในงานมีการฉายวีดิทัศน์ร่วมแสดงความยินดีจากนายสมศักดิ์ เทพสุทิน รัฐมนตรีว่าการกระทรวงยุติธรรม และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นอกจากนี้ ยังมีการฉายคลิปวิดีโอสั้นที่ได้รับรางวัลจากการประกวดให้กับผู้เข้าร่วมงานรับชมผ่านรูปแบบออนไลน์
โอกาสนี้ นายวัลลภ นาคบัว รองปลัดกระทรวงยุติธรรม ได้กล่าวชื่นชมกับเยาวชนที่ได้รับรางวัล ถือเป็นกระบอกเสียงที่ส่งต่อเรื่องราวภารกิจของกองทุนยุติธรรมไปยังครอบครัว ชุมชน สังคม ให้รับรู้และเข้าถึงภารกิจของกองทุนยุติธรรมต่อไป
สําหรับโครงการดังกล่าว สํานักงานกองทุนยุติธรรมจัดขึ้น เพื่อประชาสัมพันธ์ภารกิจกองทุนยุติธรรมให้เป็นที่รู้จัก และส่งเสริมการมีส่วนร่วมในการขับเคลื่อนภารกิจกองทุนยุติธรรมของนักเรียน นิสิต นักศึกษา เยาวชนทั่วไป ได้มีโอกาสถ่ายทอดเรื่องราวของกองทุนยุติธรรม ผ่านมุมมอง แนวคิดใหม่ๆ และช่วยสร้างสรรค์ผลงานในรูปแบบคลิปวิดีโอสั้น ไปเผยแพร่ประชาสัมพันธ์ตามสื่อต่าง ๆ ให้เกิดประโยชน์ให้ประชาชนรับรู้และเข้าถึงกองทุนยุติธรรม โดยมีกลุ่มเป้าหมายจากทั่วประเทศให้ความสนใจสมัครเข้าร่วมโครงการฯ จํานวน ๒๘๐ ทีม โดยคณะกรรมการได้ดําเนินการคัดเลือกเรื่องที่มีคุณสมบัติผ่านหลักเกณฑ์ จํานวน ๒๕๒ ทีม และมีทีมเข้ารับการอบรมความรู้กับเกี่ยวกับภารกิจกองทุนยุติธรรม เทคนิคการตัดต่อ คลิปวิดีโอสั้น จํานวน ๒๔ ทีม จนสามารถนําความรู้ไปต่อยอด ถ่ายทอดออกมาเป็นผลงานคลิปวีดีโอสั้น สอดคล้องตามวัตถุประสงค์ของโครงการฯ
โดยผู้ที่ได้รับรางวัลโครงการประกวด คลิปวิดีโอสั้นเพื่อการเผยแพร่ภารกิจกองทุนยุติธรรมในหัวข้อ “กองทุนยุติธรรมพึ่งได้ประชาชนยิ้มออก : Justice Fund, Bring smile to people” มีทั้งหมด ๕ ทีม ได้แก่
- รางวัลชนะเลิศ ทีม S.P.T Entertainment โรงเรียนสตรีพัทลุง จังหวัดพัทลุง
- รางวัลรองชนะเลิศอันดับ ๑ ทีมสามแม่ครัว โรงเรียนศรียาภัย จังหวัดชุมพร
- รางวัลรองชนะเลิศอันดับ ๒ และรางวัล Popular Vote ทีม What if มหาวิทยาลัยศรีปทุม
- รางวัลชมเชย ทีม KK มหาวิทยาลัยกรุงเทพ มหาวิทยาลัยเชียงใหม่ มหาวิทยาลัยล้านนา และทีมลูกหมูสามตัว โรงเรียนสามัคคีวิทยาคม จังหวัดเชียงราย